tartuNLP/wikipedia-smugri-20251201 huggingface dataset:
Венгриясо референдум (2003)

Европейской союзс Венгриянь совамодо референдумось ульнесь 2003-це иень чадыковонь 12-це чистэ. Састь 45,59 % ломанть, седе ламотне (80 %-тэ ламо) ёвтызь мелест Евросоюзс Венгриянть совамонзо кис. 2004-це иень панжиковонь 1-це чистэ, референдумонь результаттнэнь мельсэ кирдезь, Венгриясь официальна совась ЕСс.
Мезесь ульнесь теде икеле.
Евросоюзсо членствадо Венгриянь яволявтомась максозель 1994-це иень эйсюрковонь 31-це чистэ, а 1998-це иестэ саезь ушодовсь вейсэндявксос совамонтень анокстамось. Европейской советэнь саммитсэ, кона ютась 2002-це иень аштемковсто Копенгагенсэ, Венгрань Республикась теевсь 10 государствтнестэ, конатнень 2004-це иестэ тердизь ЕСс совамо, вейкекс. Венгриянь весе сехте икеле молиця политикань партиятне састь вемельс: Евросоюзсо масторонть тарканзо (членстванзо) эряви кемекстамс весе раськень референдумсо.
Венгриянь национальной собраниясь 1997-це иестэ ёвтась мель полавтомс масторсонть референдумонь ютавтома коряс койтнень — ней референдумонть алкуксонькс ловоманзо кис саст аволь 50 %, кода ульнесь икеле, ней сатыть 25 %. 2002-це иень аштемковсто Конституцияс совавтозельть витемат, конат эрявсть ЕСс масторонть совамодо плебисцитэнь ютавтомань туртов. Истя жо састь мельс ютавтомс сонзэ 2003-це иень чадыковонь 12-це чистэ.
Референдумонь кевкстемась.
Референдумонь участниктненень энялдсть максомс каршо вал (тень кис эли аволь) кевкстеманть лангс::
Яват-арась Венгрань Республиканть Европейской союзс совамодо меленть? (эрз.)
Немеш Надь, Агнеш

А́гнеш Не́меш Надь (венг. Nemes Nagy Ágnes; 1922-це иень якшамковонь 3-це чи, Будапешт — 1991-це иень умарьковонь 23-це чи, Будапешт) — мадьяронь ава валморозей.
Эрямокизэ.
Чачсь кальвинистэнь кудораськесэ. 1944-це иестэ прядызе Будапештэнь университетэнть, тонавтнесь венгрань ды латинэнь кельтнень, искусствань историянть. Войнадо мейле кандовсь «Новолунье» журналонь литературной кужонтень (Магда Сабо, Геза Отлик ды лият), ялгакснесь Янош Пилинской марто. 1948-це иеде мейле, зярдо журналонть пекстызь кирдивийтне (одс панжозь ансяк 1986-це иестэ), кемень иень перть Немеш Наднень меревсь печатамс ансяк юавтовкст, важодсь педагогикань журналсо, тонавтсь литература школасо. 1944-1958-це иетнестэ ульнесь Балаж Лендел литературной критикенть ды Мирэнь раськетнень праведникенть никс.
Шкинемазо.
Немеш Надь касты-кепети элиотонь «объективной поэзиянь» линиянть ды бажи а валомс ёжонзо видьстэ, кода религиозностень видьстэ ёвтамотненьгак. Сон ютавтсь Горациень, Шеллинь, Уитменэнь, Маллармень, Рилькень, Пессоань, Элиотонь, Сен-Жон Персэнь стихест, Корнелень, Расинэнь, Мольерэнь, Коктонь, Брехтэнь, Дюрренматтонь драмаст.
Признаниязо.
Поэтессанть сёрмадовксонзо а пек ламо, ансяк сталмост покш. Сонензэ максозельть раськень сехте покш премиятне — Баумгартен Ференцэнь (1946), Йожеф Аттилань (1969), Кошут Лайошонь (1983). Сонзэ валморонзо ды эссеистиказо ютавтозь англань, немецень, французонь, испанонь, итальянонь ды лия кельс.
Фенекетлен

Фенекетлен () — Венгриясо искусственной сёлт. Ашти Будапештэнь 11-це районсо.
Кувалмос таргави 200 метрас, сехте келей таркасонть 40 метрат. Чирензэ парсте тейнезь. Оймсемань вечкевикс тарка.
Лемесь.
Сёлтонть лемезэ эрзянь кельс ютавтозь канды "Потмакстомо" смустенть.
Историязо.
Фенекетлен сёлтось - те кирьпецень заводонь сёвонень ваявтозь карьер. Сон теевсь 1877-це иестэ. 1980-це иетнестэ сёлтсонть ведесь беряньгадсь, секс эйзэнзэ тейсть ведень искусственной циркуляция.
Ёнксонзо.
Сёлтонть вакссо ашти эрий вадря парк, кува можна яксемс. Тесэ кадовсть кезэрень зярыя паметникть, конат лекстить пертьпельксэнть эйс исторической ёжо, маласо улить кафеть ды эйкакшонь налксема таркат. Сёлтканть укшныть яксяргот, конат умок тонадсть ломантнень эйс, секс а пелить самс чиренть малав ды ярсамс туристэнь каванявксто. Фенекетлен — туристтнэнь туртов сехте вечкевикс таркатнесэ вейке, седеяк пек - кизэнь пси читнестэ. Теде башка, сёлтось ней - ошсонть калонь кундамонь пек вечкевикс тарка.
BorsodChem

BorsodChem ("БоршодХем"), официальной лемезэ Wanhua-BorsodChem — венгрань химической компания, кона ашти Казинцбарцика мадьяронь ошсо. Нолды изоцианатт, поливинилхлорид ды винил. Прявт заводось ашти Казинцбарцика ошсо, ансяк тевесь (производствась) истя жо моли чехень Остравасо ды поляконь Кендзежин-Козьлесэ. Улить отделениянзо Венгриясо, Бельгиясо, Чехиясо, Хорватиясо, Италиясо ды Польшасо. 2008-це иестэ саезь технической поддержкань од куншкакурось ашти Гёдёллёсо.
Историясь.
BorsodChem компаниянть предысториязо ушодови 1949-це иестэ "Borsodi Vegyi Kombinát" предприятияс Венгриянь пелевеёнкссо зярыя химической фабрикань вейсэндямодо мейле, поливинилхлоридэнь теемась эйсэст уставась 1963-це иестэ. 1991-це иестэ теезель "BorsodChem" компаниясь кода предприятиянь правопреемник, сон теевсь Венгриянь сехте покш химической компаниякс.
2000-це иестэ 24,7% акцият сайсь Milford Holdings ирландиянь офшорной компаниясь ды миизе пельксэнть Banca Commerciale Italiana венгрань отделениянтень. Vienna Capital Partners ульнесть те сделкасонть, ды венгрань премьер-министрась кармавтсь ютавтомс те сделканть коряс расследования .
Компаниянть 2007-це иестэ саизе Permira , мейле миезель 2011-це иестэ Wanhua Industrial Group-нень.
Hell Energy

Hell Energy — Hell Energy LTD мадьяронь компаниянь энергетической симемапель.
Историясь.
Компанись теезель 2006-це иестэ, секе жо иестэнть кармась тееме ды миеме эсь симемапеленть. Колмо иень перть Hell Energy LTD Венгриясо теевсь рынкань лидерэкс. Брендэнть содавиксэкс теевемасо покш тарка сайсь Уильямс Формула-1-нэнь команданть марто спонсорской соглашениясь. 2015-це иес симемапелесь теевсь рынкань лидерэкс истят мастортнэсэ кодаРумыния, Болгария, Словакия, Кипр ды Азербайджан; сон истя жо рамави мирэнь ниленьгеменде ламо мастортнэсэ. Компаниянть штаб-квартиранзо улить Венгриясо, Румыниясо, Великобританиясо, Россиясо ды Кипрасо.
Hell Energy-сь - Авалон-Парконь строиця ды азор. Авалон-Паркось — Мишкольцсо развлекательной комплекс ды спа марто курорт.
Симемапелесь невтезель европань сехте покш выставкатнесэ - Кёльнсо, Парижсэ ды Московсо Весемирэнь продовольственной выставкасо. 2008-це иестэ тензэ максозельть «Лучшая новинка» ды «Лучший энергетический напиток» премиятне.
Заводось.
Компаниянь заводось строязель 2011-це иестэ Сиксосо. Эйсэнзэ кедьгень (банкань) пештемань кавто линият (производственной виевчист (мощностест) - сутказонзо 2 млн банкат). Истя жо ули симемапеленть мельга ваннома лаборатория. Заводонть безопасностень сертификатозо сехте покш — FSSC22000. 2012-це иестэ Дюссельдорфсо производителень церемониясо сонзэ ловизь Европань колмо сехте паро заводтнэстэ вейкекс. Заводонть вийсэ теемс 500 миллионт бутылкат, сонзэ ули 6,000 м2 покшолмасо автоматизированной логистической центразо. 2011-це иестэ саезь истя жо моли экспортонь туртов производства.
Ингредиенттнэ.
Вейке банкасо кофеиндэнть 250 мл-с 80 мг, те прок вейке чакшке кофе.
Манч (киска)

Манч (, 1994—2006) — немецень овчарка, Мишкольц венгрань ошонь «Спайдер» идема службань киска. Мадьяронь кельстэ «манч» - те "лапа".
Эрямопингезэ.
Манч (эли кода сонзэ лемдить Манч Сатана) чачсь 1994-це иестэ. Чачсь ловажань патология марто, секс эзь налксеве лия кискатнень марто. Вишкинестэ сон уш кандтнесь кшнанькаркссто специальной растяжка. Манчэнь максызь вешниця-идиця кискань школав, косо сон лиятнеде парсте топавтсь ломанень вешнемань коряс тевенть. Сон маштсь мукшномо ломантнень, конат кадовсть живстэ модасорномадо эли сезевемадо (взрывде) мейле, но сынсь эзть лисеве валявкстнэнь алдо; истя жо сон макснесь идицятненень (спасательтненень) сигнал, эри ли ломанесь (юхаесь пулосонзо) эли кулось (маднесь мода лангс).
Манчэнь азорозо, Ласло Лехоцкий, ульнесь идемань коряс операциятнесэ 2001-це иестэ Сальвадорсо ды Индиясо, конат цидярдсть модасорнома, ды истя жо Египтасо, Колумбиясо, Венесуэласо ды Италиясо. 1999-це иестэ Манч лездась муемс ды идемс Хатира Каплан колмо иесэ тейтерненть, кона 82 част ютавтсь лондадовкс-каладовкс ало янгазь Измитсэ. 2004-це иень аштемковсто Мишкольц ошсо Синва леенть ды Синва площаденть ютксо путозель Манч овчаркантень кеврунго, авторозо Борбала Саньи. Кеврунгонтень тешкас кандтнить цецят, туристтнэ ёзыть кисканть судонзо - икелев моли тевс.
2006-це иень ожоковонь 22-це чистэ Манч кулось тевелявонь ормадо (пневмониядо). 2015-це иестэ идицятне получасть 20 иень перть ломань эрямотнень идема тевенть кис Европарламентэнь премия. 1999-це иестэ идезь Хатира Каплан ульнесь премиянть максомсто ды якась Мишкольцев, Манчэнь кеврунгонть ваксс.
Шандоронь кудоюрт

Шандоронь кудоюрт () — кудоюрт Будаень кешкема таркасо Святой Георгиень покшолмазо (паксясо?). Вачказь 1806-це иестэ архитекторонь Михай Поллаконь проектэнть коряс Шандор графонть туртов.
Умарьковнь 1919-це иестэ аштемковонь 1941-це иев Шандоронь кудоюртосо важодемсь Мадьяронь Масторонь премьер-министртнэ. Омбоце Масторонь война пингезэ кудоюртось ульнесь калавтомсь. Путомс тарказонь тевтне прядомсь 2002-це иестэ. 
Якшамковонь 22 чисте 2003-це иестэ Шандоронь кудоюрт ули официальной резиденциянть Мадьяронь Масторонь президентэнь. Те ули 37 таркасо эсь покшолмазо коряс течинь Мадьяр Масторсо.
Кудоюртонь фасад мазылгавтомсь грекень пазэнь сценат барельефтненть ды сценанть граф Шандоронь рыцарьтневкс теемс. Чилисемань кудонь ёнксо ули мемориалонь лопась графонть Пал Телекинень лемсэ - Мадьяронь премьер-министр Омбоце масторонь войнань икеле. Кудоюртонь интерьерт содавикс эсь гобелент, хрустальной люстрат ды Карой Лотцень артовкст.
Шандоронь кудоюрт ули ютави варштницят туртов вейке иестэ (медьковсо), зярдо Мадьяр масторсо теемс Культурань Мадьяронь сатовкст чить.
История.
1803-це иестэ ушодомсь вачказь кудоюртонень неоклассикань стиль. Вачказь 1806-це иестэ. Те ули графонь Винцент Шандоронь лемесь - мадьяронь философ ды австро-мадьяронь дворянствань улиця. Сонзэ цёра Мориц Шандор содавикс цирконь артист, кортазь Будапештсэ ды Венасо. Лия кудоюртонь кирдиця ульнесь эрцгерцог Альбрехт Австриянь, герцог Тешенонь, кона ульнесь империянь губернаторонть Мадьяр масторсо Мадьяронь восстанияс 1848-це иестэ. Те мейле кудо теевсь кирдимасторонь эрявиксчис.
Вейке седе покш кудонь кирдицясь ульнесь Дьюла Андраши, Мадьяронь инязорчинь премьер-министр. Ансяк 19 мадьяронь премьер-министрттнэ эрямсть Шандоронь кудоюртсо. 
1919-це иестэ Шандоронь кудоюрт ульнесь официальной резиденциясь мадьяронь премьер-министронть. Те ульнесь калавтомсь Омбоце Масторонь война пингезэ. 1989-це иестэ ушодомсь кудоюртонь путомс тарказонзо. 2002-це иестэ кудоюртось панжомсь одов.
Ведь полонь коряс Венгриянь авань сборноесь

Ведь полонь коряс Венгриянь авань сборноесь — национальной сборной, кона невти Венгриянть аватнень ютксо ведь полонь пелькстамотнесэ. Коень коряс ловови Европань ды мирэнь сехте виев сборнойтнестэ вейкекс.
Митрань пазонь таркась (Фертёракош)

Митрань пазонь таркась () — римень пазонь Митрань храм мадьяронь Фертёракош ошсо (медье Дьёр-Мошон-Шопрон). Храм путомазь типичной план коряс: нартекс (притвор), храмонь путома, кона кирдемс таркань неф ды эземт марто. Митрань пазонь таркась ули покш питнема вейсэнб регион туртов. Венгрань масторсо течи содавикс ансяк ниле кудонь теевкс-вачкавст. 
История.
Митрань культ.
Митрань лемесь ды конта-конта мифтне паздо ульнесть пек популярной Римень империясо II ды IV пингетнезэ. Религиянь доктринтнэ ульнесть а содавикс стяконь ломантнень, «пазонь салавачи» пажномсь сисем этаптнес, конат ульнесть эсь инициациянть. Митрань культ ульнесь пек содавикс мик Константин I императорон пингезэ, кона ульнесь христианинть. 
Пазонь таркась.
Пазонь таркань мода явомсь кавто пелькстс: тея нартекс (притвор) ды пря путома таркань неф ды эземт марто. Путомань сэрь вишка, тосо улить путомсь 18-20 ломанть.
Археологтне муемсть храмсо кавто кевень левтне, лампатне, ярмакт ды ломанень кадовкст. Археологтне ды специалисттне кортыть Митрань пазонь таркатнесэ аволь ульнесть ломанень каявкс макснемст.
Митрань путома арсемсь III пингень ушодкс, те содавикс сёрмадомат ды ярмакт коряс конат муемсть тосо. Грацианонь императоронь путовкс коряс 378-це иестэ Митрань пазонь таркатне калавтомась, но Fertőrákos Mithraeum — улемсь васолонь таркасо ды улемсь стувтозь, калмамсь модань алов мейле.
Аштемковонь 1866-це иестэ György Malleschitz муемсь храмось. Венгрань археологтне тонавтнемсь таркась ды теевсь кудопря храмонть велькссэ. Артефакттнэ кандомсть Шопрон ошсо. Течи Митрань пазонь таркась ули панжадо варштамонть.
Менделеньи, Тамаш

Тамаш Менделеньи (; 1936-це иень панжиковонь 2-це чи, Будапешт — 1999-це иень таштамковонь 6-це чи, Варгестеш) — венгрань фехтовальщик-саблист, 1960-це иень Олимпиянь налксематнесэ чемпион вейсэнь налксемасо.
Эрямокизэ.
Пелькстась «Вашаш», «Гонвед» ды Будапештстэ БВСК командатнень кис. 1956-це иестэ саизе мирэнь чепиононь титулонть юниортнэнь ютксо, иень ютазь изнясь мирэнь чемпионатсо покшонь (взрослой) сборнойсэ. Мирэнь чемпионатонь медалензэ весемезэ кавксо, эйстэст кавтотне сырнень (кавонест командной первенствасо), личной первенствасо сехте сэрей результатокс ульнесь 1959-це иестэ Будапештсэ мирэнь чемпионатсо 2-це таркась. 1960-це иестэ саизе командной первенствасо олимпийской чемпиононь титулонть, выступась 1964-це ие видьс. Карьерадо мейле Менделеньи кундась тренерэнь тевс ды получась высшей образования физвоспитаниянь коряс ды хирургонь диплом. Сонзэ марто Венгриясь сайнесь медальть Европань ды мирэнь чемпионаттнэсэ, истя жо Олимпиадатнесэ: сонзэ тонавтницякс ульнесть Ференц Хамманг (1980-це иень Олимпиянь налксематнесэ бронзовой призёр), Аттила Ковач (мирэнь кавтонькирда (двукратной) чемпион), Тамаш Ковач (1968-це ды 1972-це иетнень Олимпиянь налксематнесэ кавтонькирда бронзовой призёр) ды ламо лият. 1979-це иестэ Менделеньи кудораськензэ марто тусь Англияв, косо кармась важодеме тренерэкс, мезень кисэ правительствазо нельгинзе весе казнензэ (награданзо). 1993-це иестэ сон велявтсь эсь масторов, реабилитировизь ансяк куломадо мейле кемень иень трокс.
Венгрань чугункань кинь историянь парк

Венгрань чугункань кинь историянь парк («Венгерский железнодорожный музей»; ) — те чугункань кинь музей, кона ашти Венгриянь Будапешт прявтошсо чугункань станциясо ды Венгерской государственной чугункань кинь мастерскойтнесэ (MÁV), икелень Будапештэнь Северной депосо.
Музеесь саи 70.000 квадратной метрадо ламо тарка ды эйсэнзэ экспонаттнэде сядодо ламо, васняяк транспортной средстват (локомотивть, вагонт ды истя седе тов) ды чугункань кинь оборудования.
Ваннома.
Музейсэнть ули парк, косо 50-де ламо Венгрань государственной чугункань кинь локомотивть, ушодомс сетнесте, конат сыргавтовить паровой машинасо, ды прядомс электродвигательсэ сыргавтовицятнесэ. Тень пингстэ конат-конат эйстэст нейгак можна нолдамс тевс. Истя жо музейсэнть невтезь чугункань кинь транспортонь лия видт, саемс, кедьсэ нолдавиця (ручной привод марто) дрезинанть ды рельса мельга ванномань инспекционный вагон. Экспонаттнэнь ютксо ули вагон-ресторан, кона теезель Восточной экспрессэнть туртов, ды вагон Árpád, пурназь сынь соответственна 1912-це ды 1934-це иетнестэ.
Музейсэнть истя жо ули «Чайка» (ГАЗ-13), кона ульнесь Йенё Фока ВНР-нь Министрань Советэнь Председателенть официальной автомобилекс. Седе мейле автомобиленть Венгрань государственной чугункань китне одс тейнизь рельса ланга ардтницякс.
Музеень прявт таркасонть невтезь чугункань кинь станциятнень историяст коряс, чугункань кинь техникань ды Венгриясо чугункань китнень историяст коряс экспозиция. Экспонаттнэстэ ламот интерактивнойть, саемга, тележкань управлениясь ды MÁV V63-нь туртов строязь двигателенть симуляторсо испытаниясь. Истя жо ули чугункань кинь макет марто кудо. Музейсэнть ули эйкакшонь туртов парковой вишкине чугункань ки. Музеенть территориясо ули велявтома круг (поворотный круг) ды 34 таркас (стойлас) веерной депо.
Якиця локомотивтнень нолдтнить ностальгиянь ардтнемас Венгриянь чугункань киява ды томбальга.
Венгрань чугункань кинь музейсэ паровозтнэстэ вейкесь - MÁV 411.118, кона постсоветской пространствасо содави кода «Ша» типень паровоз. Неть паровозтнэнь теильть СШАсо «Baldwin» ды «ALCO» заводтнэсэ кода USATC S160 классонь военной паровозт.
Историясь.
Венгриясо чугункань кинь музеесь панжинзе кенкшензэ 2000-це иень медьковонь 14-це чистэ. Музеентень лезды Венгрань чугункань кинь музеень Фондось, кона теезель 1999-це иень сундерьковонь 22-це чистэ.
Йовлань Андю

Йóвлань Андю (, 1983-це иень даволковонь 28-це чи, Зубу) — эрзянь содавикс морыця-седиця, «Торама» морамо-седямо кужонь ветиця (2002-це иестэ саезь). 
Эрямопингезэ.
Чачсь Йовлань Андю 1983-це иень даволковонь 28-це чистэ иестэ Зубу эрямо таркасо. Прядызе Саран ошонь 41-це школанть, якась седямонь школас, тонавтнесь Л.П. Кирюков лемсэ седямонь училищасо (кайгань отделениясо). Тонавтнесь Огарёв лемсэ МГУ-нь историянь-социологиянь инстутонь психологиянь отделениясо. 
«Торама»-со морамонть ушодызе 1990-це иестэ, зярдо Владимир Ромашкин тетязо теизе-пурнызеть морамо кужонть:
Тетям эзь аште ве таркасо. Сонзэ мельс-превс свал сыль мезеяк од. Тетям бажась аволь ансяк раськень седямотнень коряс ламо вайгельсэ морамо – сон варчнесь лия форматт. Бажась муемс ламо ваныцят, кецявтомс ды дивавтомс сынст. Нолдась тевс компьютерэнь аранжировкат. Важодсь тень коряс С.Н.Каштанов, С.А.Киселёв марто. Мейле теевсь содавиксэкс Александр Куринэнь марто. Варчась вейсэндямс фольклоронть ды джазонть. Проектэсь лемдязель «Торама-джаз». Дискенть сёрмадынек уш тетянь куломадонзо мейле Эстониясо, ансяк сон кадовсь апак нолда. Материалось пурназь вадря.. "
1994-це иестэ ульнесь казезь «Голоса России» омбоце весероссиянь телерадиопелькстамонь васенце премиясо.
Эвер, Ита Альфредовна

И́та Альфре́довна Э́вер (, чачомань лемезэ — И́лзе (); 1931 иень чадыковонь 1 чись, Пайде, Эстэнь мастор — 2023 иень умарьковонь 9 чись) — СССРэнь ды эстэнь театрасо ды киносо налксиця. Эстэнь СССРень раськень налксиця (1973).
Эрямопингезэ.
Ита Альфредовна Эвер чачсь 1931 иень чадыковонь 1 чистэ Ярвамаань уездсэ Пайде ошсо .
Васенцеде лиссь Эстэнь драмань театрань сцена лангс 1949 иестэ, кеменьце классо тонавтницякс, зярдо ульнесь школань драмань курос яксицякс. Сестэ сон налксизе прявт роленть Арбузовонь «Таня» пьесасо. 1953 иестэ прядызе ГИТИСэнь Эстэнь студиянть ды 20 лия тонавтниця марто тердезель Эстэнь драмань театрас важодеме. Те театрасо Ита налксесь малава 120 рольть. Малава истяжо ламо - эстрадасо, телевидениясо, радиосо ды киносо.
Ваныцятне содасызь сонзэ кода мисс Марпл, те содавикс Агата Кристинь детективензэ коряс снимазь кино - "Раужо тырдазтнень салавачись" (руз. «Тайна „Чёрных дроздов“»).
Раське.
Эйно Баскин ("Eino Baskin"), эстэнь театрасо налсксицянь ды режиссёронь марто венчамодо ульнесь вейкине эйкакш - Роман Баскин. Седе тов ульнесь венчазь киносо налксицянень - Ильмар Таммурнэнь ("Ilmar Tammur"), теде мейле - состояла в браке с Гуннар Килгаснэнь ("Gunnar Kilgas"), истяжо театрань налксиця .
Цыганов, Николай Фёдорович (кельсодый)

Николай Фёдорович Цыганов (1904-це иень ацамковонь 24-це чи, Мачкасы веле, Саратовань губерния — 1971-це иень ожоковонь 23-це чи, Саран ош) — эрзянь кельсодый, , эрзянь лексикографиянь уставиця.
Эрямокизэ.
Земской школанть прядызе 1916-це иестэ, тонавтнеманть поладызе Мачкасысэ учителень семинариясо, мейле Петровской педагогической техникумсо ды Саратовань университетсэ. Прядомадонзо мейле тонавтсь тосконь школасо. 1932—1934-це иетнестэ вети эрзянь-мокшонь отделения, важоди тонавтыцякс ды ученой секретарекс Мордовской пединститутсо Саран ошсо. 1934—1938-це иетнестэ тонавтни Ленинградонь государственной университетэнь филологической факультетэнь аспирантурасо Д. В. Бубрих профессоронть кедьсэ. Теке шкане роботы ВЛКСМ комитетэнь секретарекс ды филологиянь факультетэнь тонавтыцякс. Идесь «Вопросы лексики и лексикографии мордовских языков» кандидатонь диссертация. 1938—1939-це иетнестэ ульнесь СССР-нь Наукань академиянь келень ды арсемань (языка и мышления) научной сотрудникекс.
1930—1931-це иетнестэ Н. Ф. Цыганов командовась Кушка ошсо ударно-стрелковой полконь взводсо ды якась Каракумов контрреволюционной басмачествань лепштямо. Западной Белоруссияв олякстомтомань якамонь участник, истя жо советско-финской войнань (1939—1940). ВКП(б)-нь член 1941-це иестэ саезь. 1941-це иень таштамковсто саезь — Ине Отечествань войнань фронттнэсэ: Западной, Степной (1943-це иень эйсюрковсто саезь). Командовась артбатареясо, дивизиононь штабонь прявтоль, дивизиононь командир, полконь штабонь начальник, армиянь штабонь оперативной отделэнь началникень лездыця. Фронтсо колмоксть ранязель.
Демобилизациядо мейле важодсь Саранскосэ старшей научной сотрудникекс, секторонь заведующеекс ды Келень, литературань, историянь ды экономикань Мордовской научно-исследовательской институтонь директорокс; тонавтсь Мордовской педагогической институтсо (ней Н. П. Огарёв лемсэ эрзя-мокшонь государственной университет), косо доцентэкс ветясь эрзянь ды мокшонь филологиянь кафедранть. Н. Ф. Цыганов кадсь ведьгеменде ламо научной сёрмадовкст эрзянь-мокшонь лексикографиянь ды диалектологиянь коряс.
Кулось 1971-це иень ожоковонь 20-це чистэ.
Шкинемазо ды наукань тевензэ.
Печатьс лиснесь 1920-це иетнестэ саезь. Лиснекшнесь "Гай-Узин" псевдонименть ало. Н. Ф. Цыганов ливтсь ведьгеменде ламо статьят лексикографиянь, диалектологиянь ды эрзянь-мокшонь языкознаниянь коряс.
Ине Отечествань Торпинге

Ине Отечествань Торпинге (, (1941 иень аштемковонь 22 чистэ — 1945 иень панжиковонь 9 чис — СССР-нь торпингесь Нациянь Германиянь ды сонзэ европань вейксэндявксонень каршо 1941 иестэ саезь 1945 иенть видс.
Колядёнков, Михаил Никитич

Михаи́л Ники́тич Коля́дёнков (1896-це иень панжиковонь 21-це чи, Ицял, Нижегородской губерния — 1967-це иень умарьковонь 5-це чи, Саранск) — советэнь кельсодый, тонавтыця; филологиянь наукань доктор, профессор. Эрзя.
Эрямо кизэ.
Чачсь 1896-це иестэ Ицял велесэ. 1914-це иестэ прядызе Порецкоень учительской семинариянть, 1925-цестэ — Нижегородской педагогической институтонть.
1925—1935-це иетнестэ роботась Ицялонь ды Цёлпановань ушодома школань тонавтыцякс, топавтсь прявтонь тевенть Алтышева велень опорной школасо, мейле — Ардатовской педагогической техникумсо; ульнесь Лукояновань ды Саранской народной образованиянь уездной отделэнь школань инспекторокс.
1935—1937-це иетнестэ тонавтсь рузонь ды эрзянь кельс А. И. Полежаев лемсэ Мордовской педагогической институтсо келень ды литературань факультетсэ; теке шкане 1937-це иестэ прядызе Келень, литературань ды историянь НИИнь аспирантуранть.
1937-це иестэ саезь куломозонзо важодсь Келень, литературань ды историянь Мордовской НИИсэ: научной сотрудник, 1946-це иестэ саезь — эрзянь-мокшонь языкознаниянь секторонь прявт.
Ульнесь кочказь Мордовской АССР-нь Верховной Советэнь депутатокс (1955), 5-це созывень СССР-нь Верховной Советэнь Национальностень Советэнь депутатокс (Мордовской АССР-нть пельде) (1958—1962).
Кулось Саран ошсо 1967-це иестэ.
Наукань тевензэ.
120-де ламо научной ды учебно-методической важодемань автор.
Топавтсь тев «Рузонь-эрзянь валксонть» (1948), «Эрзянь-рузонь валксонть» (1949), «5—6 класстнэнь туртов рузонь келень грамматиканть» (1949) анокстамсто; витнесь эрзянь диалекттнэнь коряс очеркень ниле томтнэнь (1961—1968).
Алёшина Пелагея Владимировна

Алёшина Пелагея Владимировна (лиялем: Полина Алёшина)— мокшонь валморозей, сёрмадей. Россиянь сёрмадеень кужос совиця. Мордовиянь заслуженной валморозей.
Эрямо пингезэ.
Чачсь 1950-це иень ожоковонь 10-це чистэ Мордовия Республикань Ковылкина буень Ежовка велесэ. Средней школань прядомадо мейле тонавтнесь Н.П. Огарёв лемсэ эрзянь-мокшонь госуниверситетсэ. Ней важоди Ковылкина ошонь 15-це номер профтехучилищасо.
Сёрмадомо ушодсь школасо тонавтнемстэ. Васень стихотворениянзо алтынзе аванстэнь, оянзо туртов, васень вечкемантень. Шкинемань кинть лангс жо кеместэ чалгась ютазь пингень кавксоньгеменце иетнестэ, зярдо произведениянзо кармасть печатавомо «Мокшень правда» газетасо, «Якстерь тяштеня», «Мокша» журналтнэсэ. Теде башка Алёшина Полинань стихотворениянзо печатавсть Ижевскойсэ, Чебоксарсо,Сыктывкарсо лисиця журналтнэсэ. Сон – мокшонь кельсэ стихотворениянь зярыя пусмонь автор. Сынь лиссть Эрзянь-мокшонь книгань издательствасо. Рузонь кельс ютавтозь стихотворениянзо печатазельть «В саду моих мечтаний» вейсэнь пусмосонть.
Шкинемазо.
Алёшина Полинань шкинемазо умок вечкевсь мокшонь ловныцятненень. «Иля юта вакскам» стихотворениянь васенце книгазо лиссь 1996-це иестэ Эрзянь-мокшонь книгань издательствасо. 2004-це иестэ ловныцятненень пачкодсь «Ёвтака, варма…» стихотворениянь омбоце книгазо. 2009-це иестэ лиссь «Казнеде аватненень цецят» стихотворениянь колмоце пусмозо. Сынь теизьгак поэтессанть содавиксэкс аволь ансяк минек республикасо, васоло сонзэ томбалеяк. Ламо стихотворениянзо ютавтозь рузонь, эстононь, финнэнь, эрзянь, лия кельс.
Алёшина Полинань поэзиязо неявиксстэ явови лия поэтэнсетнень эйстэ. Сон маштозь невти аванть потмоёжонзо. А ютни пертьпельксэнь мазычинть вакска. Седеезэ пек сэреди тиринь келенть кис. Виевстэ важоди культуранть седе тов ванстоманзо-сюпалгавтоманзо коряс. Неть эрявикс тематненень алтазь ламо произведениянзо.
Алёшина Полинань стихотворениянзо мазыйть, оймевть. Авторось машты токамо ловныцятнень седеест, кармавты лиякс варштамо эрямонть, эсь тевтнень лангс.
Мокшонь содавикс поэтессась сеедьстэ вастневи ловныцянзо марто. Эсензэ видькстамонзо коряс, неть вастовоматне кастыть ойме виензэ, сёрмадомань мелензэ. А стяко, марят, сон панжи ловныцятненень потмоёжонзо. Эряви улемс малавиксэкс поэзиянь вечкицятненень.
Алёшина Полинань произведениянзо а кадныть мельтеме ловныцятнень. А стяко стихотворениянзо ютавтовить лия кельс, лиснить эрьва кодамо альманахсо, журналсо, вейсэнь пусмосо. Сонзэ произведениятнесэ ламо лирика, философия.
Поэзиянь жанрадонть башка, сон важоди прозасояк, публицистикасояк. Ламо ютавты лия кельстэ. Сонзэ стихотворениянзо лангс сёрмадозь аволь аламо морот, конатнень морыть Мордовия Республикань содавикс артисстнэ.
Алёшина Полина 2001-це иестэ саезь Россиянь писателень союзонь член. 2010-це иестэ тензэ максозь «Мордовия Республикань» заслуженной поэт покш лемесь.
«Тят ёта вакскан» («Не обойди меня». Саранск, 1996), «Азка, варма» («Скажи-ка, ветер». Саранск, 2004). Соавтор многих сборников стихов, в том числе «Кельгомань морот» («Песни о любви». Саранск, 1993), «Ниле ават - ниле морот («Четыре женщины -четыре песни». Таллин, 1998)
Ендрашик, Дьёрдь

Дьёрдь Ендрашик (; 1898-це иень панжиковонь 13-це чи — 1954-це иень даволковонь 8-це чи) — венгрань физик ды инженер.
Эрямо кизэ.
Ендрашик получась высшей образования Иосифень лемсэ Королевской технической университетсэ, мезде мейле Берлинэнь Университетсэ якась лекцияс истямо содавикс физиктненень, кодат Эйнштейн ды Планк. 1922-це иестэ Будапештсэ получась инженерэнь диплом. 1927-це иестэ саезь сон работась Ganz Rt компаниясо, косо лездась дизельной двигателень теема тевсэнть. Сон проектировизе Jendrassik Cs-1 турбовиновой двигателенть, васень версиянзо конань ульнесть вейке эли кавто цилиндрань. Седе мейле сон арсинзе-теинзе сжатиявтомо ды смесительной камера марто 4- ды 6-цилиндровой ниле тактонь версиятнень. Истя, мирсэнть васенце турбовиновой двигателекс ульнесь Jendrassik Cs-1, конань проектировизе Дьёрдем Ендрашик венгрань инженерэсь. Двигателесь пурнавсь ды тевсэ ванновсь Будапештсэ Ganz заводсо 1939-це ды 1942-це иетнень ютксо. 1940-це иестэ арсевсь двигателенть путомазо Varga RMI-1 X/H кавто моторонь шожда бомбардировщикентень, ансяк тевесь лоткавтозель.
Сон истя жо арсесь ушодомс газовой турбинанть вадрякстоманзо коряс тевенть, мезень туртов 1936-це иестэ панжизе Invention Development and Marketing Co. Ltd компаниянть. Масторонь наукасонть сон кармась теевеме содавикс ломанекс. 1943-це иестэ наукасо тевензэ кис кочказель Венгрань Наукань Академиянь член-корреспондентэкс, ансяк секс, мекс Венгриянть туртов войнась лиссь беряньстэ, экономиказо ды промышленностезэ калавтозельть, Ендрашикнень эзь поладово газовой турбинатнень коряс тевесь. Войнадо мейле масторсонть берянь политикадонть сонензэ савсь туемс Венгриясто. Зярс-бути сон эрясь Аргентинасо, мейле тусь Англияв, косо панжсь эсензэ мастерской ды тувак кундась консультантонь тевс Power Jets компаниясо. Ансяк Венгриясо сон регистрировась 77 изобретеният. Сех покштнэстэ меельцекс ловови давлениянь компенсациянь устройствась.
Грохар, Иван

Иван Грохар (, 1867-це иень аштемковонь 15-це чи, Сподня Сорица, Верхняя Крайна, сестэ Австро-Венгрия — 1911-це иень чадыковонь 19-це чи, Любляна, Австро-Венгрия) — словенэнь артыця-импрессионист.
Эрямо кизэ.
Эйкакшокс кадовсь урозокс. Рана невтизе артомань ёрокчинзэ, конань кастась седе покш мастертнэнь лездамост вельде. 1894-це иестэ саезь стипендия вельде тонавтнесь артомо Венасо ды Грацсо. 1896-це иестэ панжсь эсензэ студия Шкофья-Локасо. Сегантининь влияниянзо ало кундась религиозной живописес, кирдсь символизмань влияния. 1904-це иестэ словенэнь лия импрессионисттнэнь марто вейсэ невтневсь выставкасо, кона теезель Венасо ды кона пек парсте вастозель. Теде мейле важодевксэнзэ невтневсть Лондонсо, Белградсо, Триестсэ, Варшавасо, Берлинсэ.
Кулось туберкулёздо.
Куломадонзо мейле.
Грохаронь "Сеятель" артовксозо невтезь словенэнь 5 евроцентэнь монета лангсо (2007).
Янчар, Драго

Драго Янчар (, 1948-це иень чадыковонь 13-це чи, Марибор) — словенэнь сёрмадей.
Эрямо кизэ.
Тонавтнесь юристэкс, нолдась «Кафедра» студенческой газета, ветясь тевть «Вечер» газетанть марто. 1974-це иестэ ульнесь арестовазь «лиянь вановттнэнь сравтнемань" кисэ — сон усксь Австриясто ды явшесь зярыя ялганстэнь Блайбургской бойнядо книгат; судязель иес пекстамос, тюрьмасо ютавтсь колмо ковт. Служась Сербиясо. Зярдо велявтсь Словенияв, Люблянасо малавгадсь демократической крылань писательтнень ды публицисттнэнь марто (Э.Коцбек, М.Рожанц ды лият), мейле теевсь содавиксэкс Б.Пахор марто. Сёрмадсь киносценарият, служась издательствасо. Печатавомо кармась 1970-це — 1980-це иетнень васодемстэ. 1982-це иестэ теевсь "Новое обозрение" демократической журналонь соиздателекс. 1987—1991 — ПЕН-Центрань президент.1995-це иестэ  саезь — Словенской наукань ды искусствань академиянь член. Кемень чинь войнасонть лия писательтнень марто вейсэ лездась Словениянень раськеютконь поддержкань теемасо, Словениясь бажась олякстомомс союзной государствадонть. 2000-це ды 2004-це иень кочкамотнесэ кирдсь Словенской демократической партиянь ёнксонть. 2004-це иестэ аштесь "Объединение за республику" () гражданской платформанть тееманзо кисэ. Аволь весть кортась Словениясо шовинистской национализманть каршо.
Шкинемазо ды содавиксчизэ.
Сёрмадовксонзо ютавтозь ламо кельс. Казезь Франце Прешерн лемсэ премиясо (1993), Арнсберг ошонь европейской премиясо вишка прозань кис (1994), Гердерэнь премиясо (2003), Жан Америнь премиясо эссеистикань кис (2007), Европейской литературной премиясо (Страсбург, 2011) ды лиясо.
Нарбекова, Людмила Николаевна

Людми́ла Никола́евна Колчанова-Нарбе́кова (тейтерьксэнь фамилиязо Козло́ва; 1964-це иень чадыковонь 7-це чи, Саранск) — россиянь артыця, график, модельер, сценограф, педагог, С.Д.Эрьзя лемсэ Изобразительной искусствань Мордовской республиканской музеень прявт.
Эрямо кизэ.
Людмила Нарбекова чачсь 1964-це иень чадыковонь 7-це чистэ Саранскойсэ, Мордовия Республикасо. Колмо патясто-сазорсто сон вишкинесь. Вишкапингстэ мартонзо ве классо тонавтниця тейтерька марто сынсь сёрмадовтызь пряст художественной школас. Тетязо-авазо, конат искусстванть марто кодаяк апак сюлмальть, эзть моле шкинемас бажамонзо каршо. Общеобразовательной школасо тонавтнемась изнявиль тензэ парсте, общественно тевтнесэяк кенериль. Сон нолдтнесь школань газетат. Патянстэнь, кона тонавтнесь медфаксо, лездась тейнемс анатомиянь артовкст ды просветительской санбюллетенть.
1983-це иестэ прядызе Саранонь художественной училищанть.
1988-це иестэ прядызе — В. И. Мухина лемсэ Ленинградонь высшей художественно-промышленной училищанть.
1985-це иестэ саезь невтневи ламо выставкава Россиясо, Финляндиясо, Франциясо, Германиясо ды Италиясо.
1997-це иестэ сови Россиянь артыцянь вейсэндявксос.
2004-це иестэ саезь — С.Д.Эрьзя лемсэ Изобразительной искусствань Мордовской республиканской музеень прявт.
Шкинемазо.
Людмила Нарбековань стилезэ - этнофутуризма, кона ашти финнэнь-угрань раськетнень коест лангсо.
Важодемстэ пек мари ине покштятнень коест-кирдаст, раськень культуранть.
Людмила Николаевна — модельер. Авторской коллекциянзо: «Валдо Он» («Светлый сон»), «Мордовские амазонки», «Нити времени», «Зов предков», «Караван истории», «Древние письмена», «Мордовская мозаика», «Красный цветок».
Татьяничева, Людмила Константиновна

Татьяничева Людмила Константиновна — рузонь советэнь валморонь ладсий, прозаньсёрмадей. М. Горькоень лемсэ РСФСР-нь Прявтмасторонь казнень лауреат ().
Эрямо пингезэ.
Чачсь неень Мордовия Республикань Орданьбуесэ 1915-це иень ацамковонь 6-це чистэ. М.Горькой лемсэ РСФСР-нь Государственной премиянь лауреат (1971-це ие). Тетянзо-аванзо куломадо мейле кармась эрямо Мордовиянь Чаунзабуень Хлыстовка велесэ (ней – Отрадной). 1925-це иестэ саезь эрясь Свердловск ошсо, тонавтнесь Свердловонь цветной металлонь институтсо. 1934-це иестэ комсомолонь путёвкава тусь Магнитогорск ошов, важодсь «Магнитогорский рабочий» газетасо. Ялгакснесь Б. Ручьёв, А. Авдеенко ды лия сёрмадей марто. 1941-це иестэ прядызе М. Горькой лемсэ Лит. институтонть. Эсь валморотнесэ шнась фронтонь ды тылэнь геройтнень, тердсь тюреме ятонть каршо ( ды лият). Войнадо мейлень произведениясонзо невтезь советэнь ломантнень тевест, паро ёнксост, раськетнень ютксо ялгаксчись, сэтьмечинть кисэ аштемась. Сонзэ шкинемасонть неявикс образтнэстэ вейкесь – Родинань образось ( ды лият). Чевтеть, парт вечкемадо стихотворениянзо ( ды дият). Зярыя иеть Татьяничева важодсь Челябинской книжной издательствань прявтокс, ветясь областень сёрмадеень организациянть. Ульнесь национальной литературатнень коряс РСФСР-нь Сёрмадеень вейсэндявксонь правлениянь секретарекс (1965 – 80-це иетне). Аволь весть сакшнось Мордовияв, алтнесь тензэ валморот. Л. К. Татьяничевань валонзо лангс Г. Г. Вдовин сёрмадсь колмо монологт сопранонь ды симфонической оркестрань туртов (, 1969-це ие).
Ульнесь казнезь: Октябрьской революциянь орденсэ (1975), Важодемань Якстере Раськенькоцтсо орденсэ (1965, 1971), «Знак Почета» орденсэ (1952, 1960). 
Кулось Москов ошсо 1980-це иень чадыковонь 8 чистэ.
Пулай

Пулай (пулакш, пулагай, пулокаркс, pulagaj, pulagaj-koċomka, pulakš, pulakšḱe) — те эрзянь аваломанень оршамопель. 
Сонзэ эйстэ.
Канесть сонзэ панар ды покай ланга, кона-кона таркатнесэ руця ланга. Сонзэ оршилизь 13 -14 иесэ ды кандтнесть куломозост . Пулайтеме тейтерь-авантень эзь мереве лиснемс ломань сельме икелев, сон лововсь пельсштапокс.
Пулайтне ульнесть истякчинь ды Покшчинь. Истякчинсесь а вельть мазыель, тень кис покшчинсесь цитнесь эрьва кодамо тюссо. Пулаесь оршавиль карксамова, вельтиль эчке пукшотнень.
Покшчинь пулаентень мазылгавтомань кис стакшныть кшнинь ярмакт. Бути ярмакт арасть, тевс туить ашо эли тюжа тюсонь кшнинь бляшкинеть, вейкеть мазый плаштят. Пулаенть кавто пельга понгавтовить якстере ды пиже цёкот. Цёкопрянть эрзянь аватне кекшилизь кодавкске потс. Теде башка цёкотнень ды сурепулотнень эрзяватне мазылгавтнесть ашо тюсонь човалясо.
Вастневи.
валморосо.
Ашо коцтот каик ругнут ланга,&lt;br&gt; Комбо ставкссо кемельдик-викшник,&lt;br&gt;Прязот путык чачиця ков-пангот,&lt;br&gt;Ды пулаетьчоволясо стык.
шнамо моросо.
Ши валда, Мордовия, седистот сай, &lt;br&gt; 
Ши валда, Мордовия, сельмосот палы, юрнай, &lt;br&gt; 
Россиять мяшться мокшень сияста сюлгам, &lt;br&gt; 
Россиять карксэземса эрзянь зырняста пулай . &lt;br&gt; 
Шумбрат! Шумбрат, Мордовия! &lt;br&gt; 
Гайняк! Гайняк, Мордовия! &lt;br&gt;
Чернова Ольга Александровна

Чернова Ольга Александровна — морыця (меццо-сопрано), тонавтыця.
Эрямо пингезэ.
Чачсь 1946-це иень умарьковонь 1-це чистэ Приморской краень Уссурийск ошсо. Мордовия Республикань заслуженной роботник (2000).
Прядызе Мордовской государственной институтонть (1972), Саранонь музыкальной училищанть (1983, Н. А. Модановонь вокалонь класс).
1972 – 79-це иетнестэ – ВНИИИСэнь (Всесоюзный научно-исследовательский институт источников света им. А. Н. Лодыгина), «Электровыпрямитель» заводонь НИИнь инженер.
1980 – 84-це иетнестэ – Мордовской государственной филармониянь лекторийной группань солистка. 1984-це иестэ саезь – тонавтыця, 1990-це иестэ саезь – воспитательной тевень коряс прявтонь полавтыця Саранонь музыкальной училищасо.
Черновань тонавтницянзо ютксо – Мордовия Республикань заслуженной артисттнэ Е. Ланцева, И. Учватова.
1980-це иетнестэ лиснесь Музыкальной комедиянь мордовской государственной театрань (1992-це иестэ саезь – Мордовия Республикань государственной музыкальной театра) спектаклятнесэ. Пек ёнсто налксизе Литовань Л. П. Кирюковонь «Литова» музыкальной драмасонть, 1990-це иестэ – М. Н. Фоминэнь «Сияжар» операсонть Витовань партиянть, классической западноевропейской ды рузонь оператнесэ омбоце планонь партиятнень. Морыцянть концертэнь репертуарсонзо – арият, романст, вокалонь циклат, ютксост Р. Шуманонь «Любовь и жизнь женщины». Шкинемасонзо пек покш тарка саить Мордовиянь композитортнэнь произведенияст (конатнень-конатнень сон морынзе васенцеде).
Чернова выступась Казань, Йошкар-Ола, Уфа, Чебоксары оштнэсэ Поволжьянь ды Уралонь композитортнэнь музыкань фестивальсэ, истя жо Московсо Россиянь композиторонь союзонь 6-це съездэнь концерттнэсэ, истя жо республикань телевидениясо ды радиосо. Чернова – Р. М. Беспалова-Еремееванень, М. Н. Антонованень, Д. И. Еремеевнень ды лиянь шкинематненень алтазь чокшнень режиссёр ды ветиця. Трудицятнень самодеятельной художественной шкинемань эрьва кодамо фестивалень, «Белый снег на зелёном листе» ош ютконь фестивалень-пелькстамонь лауреат ды дипломант. «Одарённые дети», «Быть настоящим патриотом родины своей» ды лия пелькстамонь ды республиканской фестивалень ветиця, жюринь член. Культурань роботникень профсоюзонь Республиканской комитетэнь президиумонь член.
Казнензэ.
Казезь Российской Федерациянь культурань министерствань ды Культурань роботникень Россиянь профсоюзонь Почётной грамотасо.
Ули Мордовия Республикань Прявтонть пельде Благодарностезэ.
150 (ловома вал)

150 (сядо ведьгемень) — ловома вал. 
Сядь ведьгемень — натуральной ловнома 149 ды 151 ютксо.
Кезэрьвирь

Кезэрьвирь – те ломань кедень, толонь эль даволонь апак токавт вирь. Истямо вирьсэ улить покш эри ды кулозь чувтт, ламо сулей, эрьвакодат касыкст ды нармунть-ракшат, текень ютксо чурот. Европасо сех покш кезэрьвирть те Беловежань ды Коминь кезэрьвирть.
Словенэнь матица

Словенэнь матица () — наукань ды культурань институт, кона пурны-тейни словенэнь культурань ды обществань эрьва кодамо кевкстематнень коряс научной вастомат ды консультацият. Иень коряс сон словенэнь омбоце издательства, кона нолды эсь сёрмадовкст ды содамочинь эрьва кодамо пельксстэ (областьстэ) сёрмадовксонь ютавтовкст.
Институтось панжозель 1864-це иень даволковонь 17 чистэ Франц Иосиф императоронть согласиянзо коряс. Васень иетнестэ саезь институтось нолдась ковкерькст, словенэнь региононь картат, атласт, истя жо регионоведениянь коряс справочникть ды книгат.
Жале (калмазырь)

Куншкакуронь Жа́ле калмазырь () — Любляна ошонь сехте покш калмазырь.
Ашти кушкакуронть йстэ седе пелевеёнкссо ошонь Бежиград районсо. Сон муниципальной участия марто «Люблянань общественной холдингень» дочерней компаниянь ведениясо. Панжозь 1906-це иестэ. 1946-це иес кандтнесь "святой Крижень калмазырь" лементь, мейле тензэ макссть шкань коряс лем, кона лиссь кезэрень славянонь валсто ды смустезэ - калмоланго ().
Историясь.
XX-це пингень ушодовомсто калмазыренть теемазо сюлмавозель святой Криштофонь калмазырьсэ модань асатноманть марто, тосо калмасть 120 иень перть. 1901-це иестэ кирдивийтне кармасть вешнеме од калмолангонь туртов тарка. Люблянской паксянь территориясо ошонть эйстэ седе пелевеёнко 115 км² покшолмасо од калмазырень теемась ушодовсь 1905-це иестэ Фердинанд Трумлер архитекторонть ветямонзо ало. 1906-це иестэ ушодызь святой Крижэнь церькованть малава васень калмамотнень. Васенце мировой войнань шкасто тесэ калмасть малав 6 тёжат чавозь-кулозь ушмант, конат католикельть. 1923-це иестэ саезь калмазырентень кармасть калмамо иудейть ды мусульмант. 1927-це иестэ калмолангось келейгавтозель 70 км²-с пелевеёнк ёнов.
Омбоце мировой войнадонть икеле калмазырьсэнть топавтсть роботат Й. Плечник словенэнь архитекторонть проектэнзэ коряс, ютксост — кулозтнень марто простямонь туртов совамо портал. 1970-це иетнестэ ды 1980-це иетнестэ калмолангось яла келейгадсь. XXI-це пингень ушодовомсто калмазыренть седе покш пельксэзэ яволявтозель местной значениянь культурань паметникекс; калмолангонть пельксэзэ, конань лемезэ Плечниково Жале, — национальной значениянь.
2004-це иенень весемезэ лововсть 150 тёжадо ламо калмот. 2006-це иестэ калмазыренть покшолмазоль 375 км². Те калмазырьсэнть калмазть Словениянь малав кавто тёжат вельть содавикс ломанть, ютксост сонзэ теицятнестэ вейкесь — Йоже Плечник.
Томшич, Дубравка

Дубравка Томшич (; чачсь 1940-це иень даволковонь 6-це чистэ, Дубровник) — словенэнь пианистка.
Эрямо кизэ.
Тонавтнесь Музыкань высшей школасо Люблянасо, мейле Словенской музыкань академиясо Зора Зарниковань кедьсэ. Клаудио Арраунь ёвтазь мелензэ коряс 12 иесэ тусь эрямо США-в. 1957-це иестэ прядызе Джульярдской школанть. Мейле тонавтнесь Артур Рубинштейнэнь кедьсэ, кона икелепелев ёвтызе вандынь чинзэ.
1967-це иестэ саезь тонавтсь Люблянасо Словенской музыкань академиясо, 1975-це иестэ саезь — полной профессор. Парсте гастролировась Европасо, США-со, Мексикасо, Азиясо, Африкасо, Австралиясо; 1962-це иестэ саезь аволь весть выступась СССР-сэ. Аволь весть совсесь жюрис мирэнь пианистической сехте покш пелькстамотнесэ.
Мирдезэ — Алоиз Среботняк (1931—2010), словенэнь композитор, цёразо — Мартин Среботняк, кинорежиссёр.
Репертуарозо.
Пианистканть репертуаронь юрозо — европань композиторт-романтикть (Бетховен, Лист, Шопен, Шуман, Григ, Брамс, Франк, Рахманинов).
Признаниязо.
Бузони лемсэ пианистэнь пелькстамосо колмоце премия (Больцано, 1961), Прешернэнь премия (1975), Педагогонь ёрокчинь ды художественной саевксэнь (достижениянь) кис Люблянской университетэнь сырнень медаль (1989) ды лият.
Лепамиця лымбамот

Лепамиця лымбамот — лымбиця лыкамось, кона альмезэ аламолгады шканьберть.
Мендявкс

Мендявкс - нардексчисэ истямо рунгонь лиякстомазо чачозо, конанть вийсэнзэ лиси виде паймет ювост мендямо.
Пайме мендявкс классической теориязо..
Сехте эрявикс бешокот-арсемат:
Цыган ломанть

Цыган ломанть (цыгант) — те вейке сех ламо вишка раськетнень эйстэ Европасо, ломанть конатнень ули индиянь чачома лисема юр. 
Вастевиця эсьлемест — ром, рома, улить лиятгак: синти, мануш («ломанть»), кале («раужот»). Весе европань масторонть цыган ломантнень лемдить рома ().
Цыган ломантне эрить ламо Европань мастортнесэ, истяжо Пелевеёнкс Африкеасо, Пелевеёнкс ды Лемеёнкс Америкасо ды Австралиясо. Ламочист мирсэнть малав 4 373 000 ломанть. СССР-сэ лововильть 175,3 тёжадо ломанть (1970 иень ловномасонть). Россиясо, 2010 иень ловномасонть, эрить малав 220 тёжат цыган ломанть.
Лементь саемась-теемась.
Сех вастневиця цыгантнэнь эсьлемесь, конань сынь саизь Индиясто — «ром» эли «рома» европань цыгантнэнь, «дом» Малавкис Чилисемань ды Вишка Азиянь цыгантнэнь, «лом» — Армениянь цыгантнэнь. Весе не лемте саевить индоарийень «d’om» васенце церебральной гайтенть марто.
Англатне лемдить сынть Gypsies (Egyptians эйстэ — «египтянт»), испанецтнэ — gitanos (истяжо Egiptanos эйстэ — «египтянт»), французт — bohémiens («богемецт», «чехт»), gitans (калавтозь исп. gitanos) эли tsiganes (саезь , "цинга́ни"), немецтнэ — , итальянецтнэ — zingari, голландецтнэ — zigeuners, мадьяртнэ — cigány эли fáraók népe («фараононь тол»), крымень татартнэ — "çingene",  — qaraçılar («раужот»), грузинтнэ — "ბოშები" ("бошеби"), мингрелтнэ — "ჩაჩანეფი" ("чачанефи"), армянтнэ — "Գնչուներ" ("гнчунер"), боша, финнтнэ — mustalaiset («раужот»), казахитнэ — долы, сығандар, узбектнэ — люли, сигонлар, баскитнэ — erromintxela, ijitoak; албанецтнэ — jevgjit («египтянт»); еврейтьнэ — (цо’ани́м), перстнэ — (коли́); литовецтнэ — čigonai; латыштнэ — čigāni; болгартнэ — цигани; эстэтнэ — mustlased ( must — раужо). Неень шкасто седе вастневи рома́ (, чеш. Romové, фин. romanit ды лият.).
Раськень тешкст.
1971 иень чадыковонь 8 чистэ Лондонсо ютась васенце Весемирэнь цыганонь инекужо. Сынь тешкстызь цыгантнэнь модавтомо вейсэнь раськекс, конань улить раськенькоцтозо ды , кона нежедии «Джелем, джелем» моронть лангсо. Раськенькоцтосост: кибиткань чары, подков, картань колода.
Васенце Весемирэнь цыганонь инекужонтень алтамонтень чадыковонь 8 чистэ ютавтови Чыганонь Чи, чокшне, ульцява эряви кандоомс кирвастезь штатол.
Цыганонь «покшт» раскень пурнавкст.
Невтевить кото цыганонь тарадт.
Колмо чивалгомань:
Ды колмо чилисемань:
Айо (морыця)

А́йо (йоруба Ayọ  — «эрьгедема»; эсьлемезэ "Joy Olasunmibo Ogunmakin", 1980 иень таштамковонь 14 чи, Фрехен Кёльнонь вакссо Германия) — немецень морыця ды африкань чачоманго коряс седийдий. Морамозо моли соулу стильсэ фолконь жы реггинь эдемент марто.
Эрямопингензэ.
Айо чачсь нигерийецень ды цыганонь ава ломанень кудо раськесэ. Вишка пингстэ тонавтнесь налксеме гайгесэ, машты наолксеме фортепианасо ды гитарасо. Эйо эри Patrice марто, кона реггинь морыця. сынст ули вейсэнь цёраст Найл (чач. 08.10.2005) ды Билли-Ив (род. 27.07.2010) тейтерест. 2007-це иень прядомсто кудо раськензэ марто тусть эрямо Нью-Йорк ошов.
2006 иестэ сонзэ ульнесь Joyful васенце альбомозо, кона теевсь кавксть платинань Франциясо ды платиновоекс Германиясо ды Польшасо.
ЮНИСЕФ-энь президентэсь Жак Хинтси 2009 иень даволковонь 4 чистэ яволявтызе, келя Айо путозь-стявтозь ЮНИСЕФ-энь посолокс пакшань тонавтнемань саемасо праватнень коряс весе мирсэнть.
«MK2» французонь кинокомпаниясь 2009 иестэ нолдась биографиянь эрямарт Айодо (90 минутная кувалмосо). Анокстыцясь ульнесь Рафаель Дуроя.
2014 иень ацамковонь 14 чистэ Московсо Известия Hall клубсонть ютясь Айонь концертэсь.
Айо сонсь сёрмады влтнэнь ды гайтеманть эсинзэ моротнень туртов.
Померанцева, Эрна Васильевна

Э́рна Васи́льевна Помера́нцева ("Гофман"; 1899-це иень чадыковонь 7 (19)-це чи — 1980-це иень умарьковонь 11-це чи) — советэнь фольклорист ды этнограф. Историянь наукань доктор, профессор.
Эрямо кизэ.
Тонавтнесь Московонь университетэнь историко-филологической факультетсэ, прядызе МГУ-нь общественной наукань факультетэнть (1922). 1935-це иестэ саезь 1960-це иес тонавтсь МГУ-со.
1957/1958-це академической иестэ, доцентэкс, МГУ-нь филологической факультетсэ топавтсь устной народной творчествань кафедрань прявтонь тев.
1960-це иестэ саезь 1980-це ие видьс важодсь СССР-нь НА-нь этнографиянь институтсо. 50-де ламо иень перть научной тевензэ теезь Э. В. Померанцева нолдась малав 300 книгат, статьят ды рецензият.
Наукань тевензэ.
Фольклоронь пурнамо тевензэ Э. В. Померанцева ушодызе 1920-це иетнень куншкавидьстэ ды эзизе лоткавтне 1970-це иетнень прядовомас. Весе шканть перть тейсь классической ды современной фольклоронь анализгак.
Э. В. Померанцева совась рузонь ды европань наукас кода Соколов Юрий ды Борис лелятнень-ялакстнэнь фольклорной школань неявикс ломань, школанть пек покш таликазо 1920—1930-це иень советской фольклористиканть арамосонзо ды касомасонзо. Сон кувать тонавтсь московонь вузтнэсэ рузонь фольклоронь курс ды секе шкане ветясь экспедиционной тевтнеь сонзэ пурнамонь ды тонавтнемань коряс.
Уолш, Майки

Майки Уолш () — те британонь сёрмадей, колумнист ды ЛГБТ-нь активчинь ломань, седе парсте содавиксэв эсьэрямопингень книганзо коряс.
Эрямопингензэ.
Уолш ульнесь трязь цыганонь весэндявксо, ды ульнесь гейекс, сон кадызе кудораськензэ ды культуранзо 1996 иестэ.
Уолш майси социально талновтомань апаркстомасо ды секс сон а лисни ламо ломанень юткось кортомо ды интервьюнь максомо. Меельце сонзэ интервьюзо ульнесь BBC Radio 4-нь 2011 иестэ ( , ) косо сон ёвтнесь эсинзэ эрямонзо ды мекс сон кадызэ эсинзэ культуранзо.
Книганзо.
"Gypsy Boy" (2010), () Уолшень васенце эрямопингендэ сёрмадовкс ды Инебританиянь бестселлер Публикувизе Hodder &amp;amp; Stoughton UK ды St. Martin's Press USA.
"Gypsy Boy: On the Run" (2011) Уолшень омбоце эрямопингендэ сёрмадовкс ды "Gypsy Boy"-нь поладкс, ды Инебританиянь бестселлер Публикувизе Hodder &amp;amp; Stoughton UK and St. Martin's Press USA.
Аудиокнигатне кавонест нолдавкстнэнь лангс ульнесть ловнозь Уолшень вайгельсэ ды публикувазь Audible.com.
Эрямарт.
Неень шкасто арсить теемс эрямарт сонзэ васенце книганть "Gypsy Boy" коряс, сценариенть арсить Bowery and Bond Films ды Джеймс Грэм (James Graham) X+Y прявтось Морган Мэттьюс (Morgan Matthews) арси улемс режиссерокс. Бенедикт Камбербэтчды (Benedict Cumberbatch) корми налксеме Уолшень тетянзо.
ЛГБТ.
Уолш ульнесь васенцеде ульнесь снимазь сонзэ «паргсто лисемадонть» The Albert Kennedy Trust эрямартонтень.
Уолш ульнесь невтезь "Attitude"-нь невтемасонть ("Gay Role Models" issue,) ды истяжо сэрмалесь инжень колумнистэнь колонкат "Gay Times-с".